JohanHeinsen/ENO huggingface dataset:
Aalborgs Stifts Adresseavis, 1825-07-18
Efter Vedkommendes Begjering bliver Gaarden No. 13. ved Vesteraae paa Hjørnet af samme og Maren=Poppes Gyde her i Byen, og som bestaar af 6 Fag Bindingsværkhuus til Vesteraae, med Karnap paa 2 Fag og 1 Fag Qvist, 8 Fag Huus til Gyden og 3 Fag dito i Gaarden, alt 2 Loft høit, med Grund og Gaardsplads, stillet til offentlig Auction, som afholdes Tirsdagen den 9de August, Tirsdagen den 23de August og Tirsdagen den 6te September førstkommende, hver Dags Formiddag Kl. 10, de 2de første Gange paa Aalborg Byetingsstue og sidste Gang i Gaarden selv. Auctionsconditionerne, hvorefter en Deel af Kjøbesummen vil kunne blive indestaaende i Eiendommen, kunne 8 Dage før 1ste Auction erfares hos Amanuensis og Prøveprocurator Jensen i Aalborg. Hvilket saaledes herved til Lysthavendes og alle Vedkommendes behagelige Efterretning, samt i Overeensstemmelse med Pl. 22de April 1817, bekjendtgjøres. Aalborg den 11te Juli 1825. Schmidt.
Aalborgs Stifts Adresseavis, 1825-07-18
Jfølge passeret Udlæg og Dom, samt vedkommende Udlægshavers Reqvisition, bliver den Hans Jørgensen forhen tilhørende Gaard Frydsbrond kaldet, i Lødderup Sogn, Morsøe Herreder, Thisted Amt, af Hartkorn Ager og Eng 20 Tdr. 3 Skp. 2 Fdkr. 2 Alb., med tilhørende Konge-, Kirke- og Korntiende samt paastaaende 3de Afbyggerhuse stillet til Bortsælgelse ved 3de offentlige Auctioner som afholdes: Onsdagen den 27de Juli, Onsdagen den 10de August og Formiddag Kl. 10. Onsdagen den 24de Dito De 2de første Auctioner afholdes paa Nyekjøbing Raadstue, og den 3die paa Eiendommen selv. Ved sidste Auction sælges tillige en Deel Avlsredskaber, Besætning, Løsøre, m.v. Gaarden er indrettet til Beboelse for en Familie uden for Bondestanden. Dette bekjendtgjøres herved i Overeensstemmelse med Placaten af 22de April 1817, til Efterretning saavel for Panthaveren som Lysthavende. Morsøe Herreders Contoir i Nyekjøbing den 2den Juli 1825. Rummelhoff. Auctions-Directeur.
Aalborgs Stifts Adresseavis, 1825-07-20
Udlandet. Engelland.
Aalborgs Stifts Adresseavis, 1825-07-20
Den 4de Juli gav Hs. Majestæt, som ikke har hende sig i 23 Aar, et glimrende Bal i St. James Pallads, hvortil 500 Personer vare indbudne. Hs. Majestæt var vel nærværende, men leed desværre, noget af Podagra.
Aalborgs Stifts Adresseavis, 1825-07-20
J Bredford, i Yorkshire, have alene 9 til 10,000 Vævere, ophørt med at arbeide, og de og deres Herrer underhandle nu med hinanden. - Spørgsmaalet angaaende Frihed til Maskiners Udførsel har ikke heller i denne Session kunnet blive bestemt afgjort. Den ved Herr Hume afgivne Beretning var gunstig, men Meningerne herover ere i det hele ikke mindre deelte end over Kornlovene. Et lykkeligt Tilfælde for Englænderne i Jndien er det under nærværende Omstændigheder, at de tappre Seikers virksomme Fyrste, Rungeet Singh, isteden for at vende sine Vaaben mod de brittiske Besiddelser, har indviklet sig i en Krig med Afghanerne og er med en Hær af 10,000 Ryttere gaaet over Jndus for at erobre Kabul, og skal allerede i et Hovedslag have overvundet Afghanerne. J det hele skulde Egnene ved Jndus befinde sig i stor Gjæring.
Aalborgs Stifts Adresseavis, 1825-07-20
Den brittiske Agent, Hr. Moorcroft, som er paa en Reise i Mellemasien og var den 29de August i Bramin, 80 engelske Mile nordvestlig fra Kabul, samt var i Begreb med at betræde Usbeckernes Gebet, havde store Besværligheder med at bane sig Vei gjennem de kjæmpende Stammer. - Jfølge Breve fra Sincapore var Kongen af Siam ved Døden afgaaet. Hans Efterfølger, som, mod Sædvane i næsten alle asiatiske Lande, besteeg Tronen, uden Blodsudgydelse, har befriet den udenlandske Handel fra alden Tvang som hidtil hvilede derpaa, og eengang for alle Gange bestemt en Afgivt af 8 pC. af Værdien af de indførte Vare som Regjeringens Rettighed, der ikke meere vil befatte sig med Salget af disse. Den Sincapore Chronicle melder, at en Gesandt fra en Regent fra det egentlige Borne (et uafhængigt Kongerige som skal strække sig 7000 engelske Mile langs med Kysten, og hvis Hovedproduct er Peber) er ankommen til hiin Stad, sandsynlig i den Hensigt for at slutte en Handelstractat med Britterne. Panama Tidender til 3die April indeholde Beretning om den peruanske Kongresses Aabning i Lima den 10de Februarii og det ved Dictatoren Bolivar personlig afgivne Budskab til samme. Man vilde have Efterretning, at Hovedstaden Cuzco har overgivet sig. Greve v. Maran har (Lord Cochrane) opholder sig paa Landet hos sin Gemalinde. Han har nedtaget sit Flag paa Skibet Paranga. Denne Fregat har 300 Mand ombord, hvoraf 280 ere Englændere tilligemed alle Officererne. Matroserne ere holdte i Portsmouth to Maaneders Sold og over 150 Pd. som Prisepenge. Det hedder, at det da stod dem frit for, at blive i Tjenesten eller ikke. Mandskabet siger, de havde ikke tænkt paa, førend de kom i Canalen, at Reisen gjaldt til England, og Nogle meene Cochrane vilde ikke være kommen naar han ikke havde staaet i den Formening, at kunde opbringe den portugisiske Fregat, som overbragte Grev Palmello.
Aalborgs Stifts Adresseavis, 1825-07-20
Tyrkiet. Efter de til Constantinopel indløbne Efterretninger har Capudan-Pascha ved Capo d'Oro havt en ulykkelig Træfning med Grækerne under Sachtury. Tre store Skibe, hvoriblandt Capudan=Paschas egen Fregat, bleve ødelagte, og han selv reddede sig som ved et Under paa en Schaluppe til det nærliggende Caristo. - Jfølge Efterretninger fra Zante af 17de Juni meldes, at Capudan-Pascha efter det ved d'Oro lidte Tab befinder sig ved Suda paa Candia, hvorSachtury har et Øie med ham. Hans Flodes Ankomst i de joniske Farvande omtales ikke i noget Brev. For nogen Tid siden vare Hovederne af de ved Salona faldne græske Anførere opstillet paa Serallet, hvilke ved Tatarer vare bragte til Constantinopel. Omendskiønt Redschid Pascha seierrig er rykket frem til Salona, saa ere dog for nærværende Tid, af Mangel paa Levnetsmidler, alle vidre Operationer standsede. Grækerne afskjære til Vands al Tilførsel. Jfølge en Coureer, som den keiserlige russiske Gesandt, Herr v. Minciaky, har erholdt fra Warschau, begjerte samme en Audience hos Reis-Effendi, som fandt Sted den 1ste. Den franske Gesandt, Grev Guilleminot, havde alt før sendt sin Adjutant til Morea, for, som Man troer, at gjøre Aftale med Jnsurrectionens derværende Høvdinger. Man er nysgierrig efter at vide, hvilke Følger Colocotronis Frigivelse vil have. For Tiden har altsaa det russiske Partie igjen faaet Jndflydelse. Som der meldes fra Zante af 9de Juli befinder Jbrahim sig, uagtet Navarinos Jndtagelse, i en farlig Stilling. Ved Tripolizza staaer Colocotroni med 12000 Mand; Egnen om Magne er af Naturen befæstet, Fæstningerne Napoli di Romania, Napoli di Malvasia og Acracorinth lægge ham mangfoldige hindringer i Veien. Dertil kommer endnu Grækernes lykkelige Foretagender til Søes. Maatte nu endeligen Central-Regjeringen i Grækenland af de sidste Tildragelser og af de Lidelser, som den har bragt over Fædrenelandet, lære at vise Capitanis mere Agtelse; holde Hydrioternes Ærgjerrighed i Tømme og ikke at opofre Landets Forsvar for deres demokratiske Theorier.
Aalborgs Stifts Adresseavis, 1825-07-20
Blandinger. De nordamericanske Kjøbmænd skal have tabt over 250,000 Dollars paa deres Forsendelser af Meel til Brasilien, hvilket Tab deels tilskrives Mangel paa Kundskab om det virkelige Forbrug i Sydamerica, deels de store Partier af Meel og Hvede, som ogsaa fra Europa førtes did og endelig den Omstændighed, at baade Brasilien og Buen nos=Ayres have Papirpenge, som staae temmelig lavt, hvilket Meelafsenderne ikke agtede paa, men antoge Noteringerne for at være i rede Sølv.
Aalborgs Stifts Adresseavis, 1825-07-20
Storfyrst Nicolau's Gemalinde (en preussisk Prindsesse) er nedkommen med en Datter som har faaet Navnet Alexandra.
Aalborgs Stifts Adresseavis, 1825-07-20
Grækerhøvdingen Odyssens skal tilligemed sin Adjutant Teloni, som han havde givet sin Syster til Ægte, være forsvundet og skal hverken ville tjene med eller mod Grækerne.
Aalborgs Stifts Adresseavis, 1825-07-20
Den ny svenske Tolddirecteur, Baron Skaldebrandbereiser i denne Tid Provindserne og Man bemærker at ingensinde nogen Embedsmand har havt en mere udstrakt Fuldmagt. Et stort Beviis paa Overtroe hos Jrlænderne er det Factum, at forrige Sommer 5000 Syge indfandt sig i Haralds Krofs, et Kloster i Dublin, hvor de ventede at blive helbredede, imedens Fyrsten af Hohenlohe læste en Mæssefor dem i Tyskland.
Aalborgs Stifts Adresseavis, 1825-07-20
J Calcutta foreviste man i Fjor en Dverg paa sexten Aar, som ikke var over to Fod stor og saae ud som et Barn, paa otte Maaneder. Hans Stemme kunde neppe fornemmes, og mod Fremmede var han meget frygtsom.
Aalborgs Stifts Adresseavis, 1825-07-20
Dampskibet Hylton Joliffe, som gaaer mellem Hamborg og London, er 130 Fod langt og et af de smukkeste og største engelske Dampskibe. Maskineriet har 84 Hestes Kraft og alle de Forbedringer, som Fremskridningen i Dampskibes Forfærdigelse har lært ere her anbragte.
Aalborgs Stifts Adresseavis, 1825-07-20
Man kan saaledes paa nogle faa Dage besøge Europas største Stad og lægger Man endnu nogle Dage til, kan Man med det samme besee Paris.
Aalborgs Stifts Adresseavis, 1825-07-20
Den 13de, 14de og 15de Juni holdtes det første Uld marked i Stettin, hvortil bragtes 10000 Centner, som solgtes paa 800 Centner nær. Den fineste Uld kostede 24 til 26 Rd. og den ringeste 5 til 8 Rd. pr. Stein. Copernici og Poniatowskys Billedstøtter ere snart færdige fra Thorvaldsens Haand.
Aalborgs Stifts Adresseavis, 1825-07-20
Fædrelandet.
Aalborgs Stifts Adresseavis, 1825-07-20
Kjøbenhavn. Ved Resolution af 4de Junii sidstleden har det behaget Hs. Majestæt allernaadigst at resolvere: "At de Candidater i Lovkyndigheden, som der ikke maatte være Leilighed til, efter deres Ønske, at ansætte i Cancelliets Contoirer, kunne, naar de ved at arbeide hos Embedsmænd i Provindserne, sørge for at forskaffe sig fornøden practisk Duelighed, vente, at dette, imod at troværdige Vidnesbyrd derfor produceres, ikke mindre vil tjene dem til Anbefaling til Befordring i den Kongelige Tjeneste, end om de vare blevne ansatte i et eller andet Kongeligt Contoir.
Aalborgs Stifts Adresseavis, 1825-07-20
Under 4de Juli er udkommen en Placat angaaende Forlængelse af den ved Forordningen af 6 Februar 18248. bevilgede Dilation med de Restancer af Kongelige Skatte, som Besiddere af Landeiendomme i Danmark have paadraget sig for den Tid, der er forløbet fra 1 Juli 1822 indtil Udgangen af Aaret 1823, saaledes at bemeldte Restancer, istedetfor at indkræves i Løbet af indeværende Aar med en Fjerdedeel i ethvert af sammes Qvartaler, fordeles til Betaling i indeværende og 2de næstfølgende Aar med en Trediedeel i ethvert af Aarene, da Afdragets Beløb for ethvert Aar bliver at indkræve qvartaliter med en Fjerdedeel, hvilken erlægges enten med rede Sølv eller med Sedler og Tegn efter den Qvartalskours, der var gjeldende paa den Tid, Skatten oprindeligen forfaldt til Betaling.
Aalborgs Stifts Adresseavis, 1825-07-20
Den 6te f. M. har det behaget Hs. Majestæt allernaadigst at tillade Hs. høifyrstelige Durchlauchtighed, Hertug Friederich Wilhelm Paul Leopold til Slesvig=Holsten Sønderburg Beck, for sig og hans samtlige ægte Descendentere, tillige at føre det Hertugelige Navn og Titel, som Hertug, af Glücksburg.
Aalborgs Stifts Adresseavis, 1825-07-20
Ved et efter facultas testanddi oprettet Testament af 24de August 1822, har afgangne Eqvipagemester ved den Kongelige Søe-Etat Haldan Lasson, skjænket til det Kongelige Døvstumme-Jnstitut 6 Kongelige Obligationer, lydende paa 3500 Rbdlr., dog at Testators Søsterdatter, afgangne Toldbetjent Terkelsens Enke, skal, saalænge hun lever, nyde Renterne, til hvilken Ende Obligationerne blive at indlevere i Overformynderiet.
Aalborgs Stifts Adresseavis, 1825-07-20
Fra Kjøbenhavns Politikammer anmodes Vedkommende, som ere istand til at give Oplysning, hvorvidt der i Decbr. 1823 eller Januar 1824 maatte pludselig være blevet savnet en Mandsperson, dermed at melde sig, da det er af Vigtighed under en for Tiden under Behandling værende Justitssag.
Aalborgs Stifts Adresseavis, 1825-07-20
Theaterdirectionen opfordrer Forfatteren af Sørgespillet, Kong Sigurd til at melde sig paa Theater-Comptoiret. med det for Stykkets Modtagelse udfærdigede Beviis.
Aalborgs Stifts Adresseavis, 1825-07-20
Hos Hofboghandler Schubothe modtages Subscription paa "Almindelig Udsigt over Nordens, især Danmark, Krigsvæsen i Middelalderen, indtil Krudtets Anvendelse i de nordlige Krige, hvilket Værk udgives af Capitain v. John.
Aalborgs Stifts Adresseavis, 1825-07-20
Dr. Kochen udgiver nu en Samling af sine Prædikener. Første Bind er allerede udkommen.
Aalborgs Stifts Adresseavis, 1825-07-20
Hovedstaden er igjen bleven beriget med et nyt Ugeblad, under Navn af Lidskjalf. Det koster 15 Mk. qvartaliter.
Aalborgs Stifts Adresseavis, 1825-07-20
Den 8de Juli blev Nikolai Braas Kone forløs med 3 Drenge, som Alle, tilligemed Moderen, befinde sig vel. Cours den 15de Juli. Hamb. 2 M. - , a vista 212. Spec. 214. - Specier solgtes til 12 Rbmk. 13 1/2 s. BankDisconto 5 pC. - Norske Speciessedler pr. 10 Specier 19 1/2 Rbd. Sedler. - Svenske Sedler pr. Rdlr. Rigsgjeld 53 Rbs. Tegn. - 4 pCt. Kongel. Obligationer (uden Rente) 95 a 95 1/2 Rbd. Sedler. - Dito Dito 90 i Banco. - Nationalbank-Obligat. (af Laanet 4de Februar 1820) 103 1/2 a 104 Rbdlr. r. S. Dito Dito 110 1/2 Rbd. i Sedler. - Hamborger Laan af 1819 Bcomk. 3000 99 1/2 a 100 Banco. - Dito Dito Bcomk. 4000 99 1/2 a 100 Banco. - 6 pC. norsk Laan ved Hambro & Søn 106 a 106 1/2 Banco. - 4 pC. Dito nye 98 1/2 a 99 i Banco. - Asiatiske Actier - i Sedler. 3 pC. nye danske Oblig., 3 M. efter at samme ere udstædte. - L. Sterling. 1 L. Sterling beregnet til 14 Bmk.
Aalborgs Stifts Adresseavis, 1825-07-20
Cours: Hamborg den 15de Juli. St. Petersborg 9 1/2. - London 35, 8 1/2. - Lissabon 37. - Amsterdam k. S. 105 3/4, 2 M. 106 1/2. - Kjøbenhavn k. S. - . - Specier 1 3/3 A.
Aalborgs Stifts Adresseavis, 1825-07-20
Ledigt Embede. Under General-Toldkammer- og Commerce=Collegiet: et Controlleur-Embede ved Maleværket her i Staden.
Aalborgs Stifts Adresseavis, 1825-07-20
Befordringer og Afgang. Under Rentekammeret: Den 4de Juni er Kammager D. L. Fibi forundt Prædikat som Hofkammager. Den 7de, hidtilværende 2den. Administrator ved det Kjøbenhavnske Tallotto, A. B. Staahl, beskikket til 1ste Administrator ved bemeldte Lotto, og Kammerjunker og Auscultant i Rentekammeret, H. Koefoed, til 2den Administrator ved fornævnte Lotto. Samme Dato er Procurator J.M. F. Bagger paa Raahaugegaard i Lolland udnævnt til Secretair, Stud. juris J. F. Bardenfleth til Ridejunker ved den Kongelige Stald-Etat.
Aalborgs Stifts Adresseavis, 1825-07-20
Aarhuus. Den 12te Julii om Eftermiddagen rullede en frygtelig Torden her over Byen, der næsten slet ikke var ledsaget at Regn. Paa Byens Mark slog Lynilden ned, og dræbte en der græssende halvandenaarig Qvie. Straalen havde ramt dens ene Horn, forfulgt Rygraden, og gaaet ned ad det ene Baglaar, hvilke Steder befandtes ganske svedne. - Paa samme Tid slog Lynilden ned i Tammestrup Hovedgaard (mellem Skanderborg og Horsens), hvis samtlige Bygninger, bestaaende af 123 Fag, i kortere Tid end en Time vare heel afbrændte, saasom Luerne særdeles vare begunstigede af Vinden. Gaarden var assureret for 14,300 Rbd. Sølv. Foruden Bygningerne brændte ogsaa 13 Sviin, en Qvie, Gaards-Redskaberne, endeel Jndboe, samt alle Tjenestefolkenes Tøi. Gnisterne af det brændende Tag førtes af Vinden hen paa et nogle hundrede Alen derfra liggende Huus, paa Riis Mark, som ligeledes afbrændte. - Ogsaa paa Herregaarden Bygholm ved Horsens har Lynilden samme Dag togange slaaet ned, afbrændt den søndre Side af Qvæghuset, hvorved endeel Sviin med Yngel, en Hingst og endeel Vogne bleve et Rov for Luerne, og beskadiget en tilstødende Ladebygning. Viborg.
Aalborgs Stifts Adresseavis, 1825-07-20
Processens Omkostninger for Overretten betaler Jndstævnte med 25 Rbd. Sølv. Aalborg
Aalborgs Stifts Adresseavis, 1825-07-20
Natten imellem den 14de og 15de Juli er paa den Kongelige Forstrand ved Lønstrup indstrandet i stærk taaget Veir Galeasen Anna Maria af Odense, drægtig 23 Læster, ført af Skipper J. C. Anderschou, tilhørende Kjøbmændene Andrup og Bang i Odense, samt Skipperen. Skibet kom fra Newcastle, bestemt til Odense med en Ladning Steenkul, Slibestene, Steentøi og Sæbe. Af Skibet, som er sønderslaget, er Jnventariet, Seilene og Tougene, men af Ladningen kun ubetydelig bjerget. Resten er total forliist.
Aalborgs Stifts Adresseavis, 1825-07-20
Bekjendtgjørelser. De ærede Herrer, saavel budne som uindbudne, der i Dag ledsagede vor uforglemmelige Moder til sit Hvilested, bevidnes herved vor ærbödigste og hjerteligste Tak. Aalborg den 18de Juli 1825. Carl Qvist. Johannes Qvist.
Aalborgs Stifts Adresseavis, 1825-07-20
Søndagen den 31te Juli og Eftermiddagen Kl. 3 begynder den sædvanlige Skiveskydning ved Aalborg, og fortsættes hver 2den Søndag indtil videre. - Nye Medlemmer kunne optages i Skydeselskabet, naar de melde dem inden første Skyde dag, til hvilken Tid Contingenterne, der nu ere nedsatte til 2 Rbd., maae være erlagte. Aalborg den 18de Juli 1825. Directionen.
Aalborgs Stifts Adresseavis, 1825-07-20
For en Enke eller eenlig Person, er en liden beqvem Boepæl, bestaaende af en smuk Stue, Sove- og Garderobekammer at faae paa billige Vilkaar til Leie i Stedet No. 3, Litr. A., paa Algaden; hvorom behagentlig accorderes med Bartoline, sal. Mallings. I Gaarden No. 487 Litr. A. paa Algaden, som for Tiden beboes af Hr. Kjøbmand Th. Karmark, kan nogle gibsede Værelser erholdes til billig Leie med eller uden Meubler til Michaeli Flyttetid; ligeledes kan til samme Tid eller strax om forlanges, 4 Skole-Disipler erholde Kost og Logie naar Vedkommende behager at henvende sig til H. C. Rostrups.
Aalborgs Stifts Adresseavis, 1825-07-20
En rummelig Leilighed med flere Værelser, for en Familie, ønskes til førstkommende Flyttetid til Leie. Addresse-Contoiret anviser. Nye brændt Steenkalk, smaae Grise, og Skudtørv, kan faaes paa Sohngaardsholm. Bestillinger modtages hos Hr. Theil uden for Østerport. Hvor 9000 Rbd. rede Sølv strax kan faaes til Laans mod sikkert Pant anviser Avis=Expeditionen.
Aalborgs Stifts Adresseavis, 1825-07-20
Licitation. Onsdagen den 27de Julii næst Kl. 2 Eftermiddag, afholdes Licitation paa Raadstuen i Sæbye, over Jstandsættelsen af Sæbye Møllebroe. Overslaget og Conditionerne ere forinden til Eftersyn paa mit Contoir. Bye- og Herredsfoged-Contoiret i Sæbye den 16de Juli 1825. Hassing.
Aalborgs Stifts Adresseavis, 1825-07-20
Auctioner. Torsdagen den 28de i d. M. Kl. 10 Formiddag, og den paafølgende Dag om fornødent gjøres, bliver paa Stranden, østen for Lønstrup i Maarup Sogn, ved den derværende Vagt telt foretaget offentlig Auction over 6 Kasser hvid eller guul Sæbe, 49 Stkr. Slibestene, noget Steentøi, samt 3 Ankere, 2 Ankertouge, i nyt Kaabbeltoug, 2 nye Trosser, nogle ældre dito, endeel Seil, saaog Vandter, Stage, Master, Rundholdter og øvrigt staaende og løbende Redskab, og endelig en Deel Vrag af Egeplanker, Bjælker m.v., ilandbjerget fra og af den paa bemeldte Strand indstrandede Galease, Ane Marie kaldet, ført af Skibscapitain Anderschou, kommen fra Newcastle og bestemt til Hjemstædet Odense. Dette kundgjøres herved til Lysthavendes behagelige Underretning. Hjøring den 18de Juli 1825. S. Poulsen.
Aalborgs Stifts Adresseavis, 1825-07-20
Efter Vedkommendes Begjering bliver den Aalborg Cathedralskole tilhørende Konge- og Kirkekorntiende samt Qvægtienderne af Vesterhassing Sogn for indeværende Aar, ved Auction, som holdes her paa Contoiret den 1ste August førstkommende om Eftermiddagen Kl. 2, opraabt til Bortforpagtning paa et Aar, efter de Conditioner som paa Auctionsstedet bekjendtgjøres. N. Sundbye den 15de Juli 1825. Spies.
Aalborgs Stifts Adresseavis, 1825-07-20
Onsdagen den 3die August førstkommende om Formiddagen Kl. 10, bliver den Saltum Sognekald tilhørende Korntiende af Saltum og Hune Sogne, forsaavidt samme ikke ved Tiendeforeningen er overladt Yderne, ved Auction her paa Contoiret. opraabt til Bortforpagtning for indeværende Aar, hvilket herved til Lysthavendes Efterretning bekjendtgjøres. N. Sundbye den 15de Juli 1825. Spies. Grundet paa Forliig og derefter effectueret Udlæg, bliver efter vedkommende Udlægshaveres Begjæring, den Anders Larsen i Hvidberg Sogn tilhørende saakaldte Søndermølle med Bygninger og Jordskyldshartkorn 1 Skp. 3 Fdkr. 1 Alb., og Mølleskyld 3 Tdr. 1 Skp. 2 Fdkr. samt Sæd og Afgrøde, stillet til 3de offentlige Auctioner, som afholdes: Mandagen den 1ste August, 15de dito og Formiddag Kl. 11, 29de dito, de 2de Første paa Raadstuen i Nykjøbing og den Sidste paa Møllen selv. Ved sidste Auction sælges tillige en Deel Løsøre og Avlsredskaber m. v.
Aalborgs Stifts Adresseavis, 1825-07-20
J Overeensstemmelse med Pl. 22de April 1817 tjener denne Bekjendtgjørelse til Efterretning for Panthaverne. Conditioner til Salget ere forinden til Eftersyn paa mit Contoir. Morsøe Herreders Contoir den 7de Juli 1825. Rummelhoff. Auctions-Directeur.
Aalborgs Stifts Adresseavis, 1825-07-21
Udlandet.
Aalborgs Stifts Adresseavis, 1825-07-21
Jtalien. Om det hemmelige Selskabs Character i Rom, hvis Medlemmer omtrent 15 til 18 i Tallet, for nogen Tid siden bleve arresterede, veed Man intet nærmere. Man er derfor uudtømmelig i Formodninger, som naturligviis giver den hele Sag en større Vigtighed. Nogle anede en Slags Krudtsammensværgelse, som skulde bryde ud ved en Fest hos den franske Minister; Andre endnu frygteligere Mord Planer, hvorfor det ogsaa hedte, at den hellige Faders Schweizergarde var bleven forstærket. Man gjennemskuen dog snart det Fabelagtige i disse Rygter. Foreningen kaldte sig: de hvide Pilegrime. Prinds Spada sidder arresteret i Engelsburg i de Værelser, som Cagliostro fordum beboede. De øvrige ere i de almindelige Fængsler, i Strada Gjulia. Criminal-Dommeren Leggieri, den samme som for nogle Aar siden førte Processen mod Carbonarerne fra Macerata, optager Forhørene. Som Rygtet gaaer, har Targhini mod Løfte om en Forringelse i sin Straf, angivet de fleste af de Jndspærrede. J Pesaroere 10 Mand af Provindsial=Garden og 6 Gens d'Arme tilligemed nogle Underofficerer blevne arresterede. De bleve under Paaskud at escortere Forbrydere, sendte til Fano, og der tilligemed disse satte fast paa Slottet. Fra Neapel meldes, at Finanzerne ere i den jammerligste Tilstand, og Hr. v. Rotschild, som for kort siden forlod Staden, skal være afreist med en Plan til et nyt Laan J Provindserne har Pengetrangen naaet den høieste Grad paa mange Steder ere næsten ingen Sølvpenge meere at see og Handelen er saa godt som kun Tuskhandel. Kornpriserne staae saa lave, at Dyrkningen af Landeiendommene, medfører Tab, og hvert Aar henligge flere Marker udyrkede. - Deres Majestæter Keiseren og Keiserinden af Østerrig ere den 27de Juni ankomne fra Monza til Comma og bleve modtagne med megen Jubel. Et til Ære for de høie Fremmede foranstaltet Fyrværkerie, som forestilte en Søetræfning, behagede Hs. Majestæt Keiseren egenhændig at antænde. Den 29de Juni reiser D. M. til Bergamo opholder sig der den 1ste, 2den og 3die Juli og begiver sig den 4de til Brescia, hvor de forblive til den 8de, den 9de indtræffe de i Parma, den 12te i Moden og den 15de i Stra, et keiserligt Lystslot mellem Padua og Venedig. Man forsikkrer at Antallet af de af Hs. Majestæt Keiseren under hans Ophold i Jtalien hørte Supplicantere beløbe sig til meere end 20,000. At han saaledes faderligen hører enhver Forestilling har tilvendt Monarken Lombardernes Hjerter. - Antallet af de i Mayland overleverte Bønskrivter, beløber sig til 9000, hvoraf dog mere end det Halve ere Ansøgninger om Understøttelse. Jblandt de øvrige findes der ikke en eneste Klage over Embedsmændene. Ogsaa den Pavelige Regjering har udsat Premier for Forfærdigelsen af Klæde af forskjellig Fiinhed, hvilket de Romerske Stater i det hele hidtil har maattet tage fra Udlandet. En Udstilling som fandt Sted i nogle af Capitolets Sale, har afgivet Beviser paa glædelige Fremskridt, og Premierne ere efter en Undersøgelses-Commissions Bestemmelse blevne uddeelte med stor Høitidelighed ved Cardinal Galeffi.
Aalborgs Stifts Adresseavis, 1825-07-21
Blandinger. Ved Kronnings-Høitidelighederne i Rheims var sørger saa vel for de beordrede Deputerede o. s. v., at Man paastaaer, Overværelsen af den ganske Ceremonie har f. Ex. ikke kostet Hr. v. la Bourdonnaie mere end 20 Franks af hans egne Penge.